**ABBVIE**

**A TRANSZPARENCIA KÓDEXBEN FOGLALT KÖZZÉTÉTELI KÖTELEZETTSÉGRE VONATKOZÓ TÁJÉKOZTATÓ**

**(„TRANSZPARENCIA TÁJÉKOZTATÓ”)**

**1. Transzparencia Kódex**

AbbVie Kft. (székhely: 1095 Budapest, Lechner Ödön fasor 7., email cím: privacyoffice@abbvie.com; a továbbiakban „AbbVie”) tagja az Európai Gyógyszergyártók és Egyesületek Szövetségének („**EFPIA**”) és az Innovatív Gyógyszergyártók Magyarországi Egyesületének („**AIPM**”).

**2. Az adatkezelés célja**

AbbVie az AIPM tagjaként, kötelezettséget vállalt az AIPM vállalatok által az egészségügyi szakembereknek és az egészségügyi szervezeteknek nyújtott juttatások („**Juttatás**”) közzétételére vonatkozó Transzparencia Kódex ([www.igy.hu](http://www.igy.hu); „**Kódex**”) alapján arra, hogy vállalati weboldalán ([www.abbvie.hu](http://www.abbvie.hu)) közzétegye az egészségügyi szakemberek, illetve azok gazdasági vagy bármely egyéb szervezetei és közötte fennálló kapcsolatokat, és az annak alapján teljesített közvetlen vagy közvetett értéktranszfert, amely akár pénzbeli, akár természetbeni vagy egyéb módon történik, akár promóciós vagy egyéb céllal, kizárólag emberi felhasználásra szolgáló vényköteles gyógyszerkészítmények kifejlesztésével és értékesítésével kapcsolatosan („**Cél**”).

**3. Az adatkezelés körébe tartozó személyes adatok:**

* egészségügyi szakember keresztneve, vezetékneve
* beosztás
* email cím
* orvosi pecsétszám
* tevékenyég végzésének helye (ország szerint)
* tevékenyég végzésének címe
* juttatás jogcíme
* a juttatás összege („**Adatok**”).

A Kódexnek megfelelően, a transzparencia követelményével összhangban az AbbVie a jelen pontban feltüntetett Adatokat gyűjti, tárolja és teszi az e-mail cím kivételével nyilvánossá, illetve gyűjti, tárolja és nyilvánosságra hozza az egészségügyi szakemberek javára teljesített juttatásokat is. A fent említett személyes adatok a [www.abbvie.hu](http://www.abbvie.hu) honlapon („**Közzététel helye**”), nyilvánosan hozzáférhető módon a közzétételi kötelezettségnek történő megfelelés érdekében közzétett jelentésekben fognak szerepelni.

**4. Az adatkezelés jogalapja és időtartama**

AbbVie a fentiekben meghatározott Célból az egészségügyi szakemberek Adatait kezeli („**Adatkezelés**”) az Információs önrendelkezési jogról és információszabadságról szóló 2011. évi CXII. törvény („**Infotv**.”) és az Európai Parlament és Tanács (EU) 2016/679. sz. - természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló - rendeletének (általános adatvédelmi rendelet - „**GDPR**”) rendelkezései szerint a jelen pontban meghatározott időtartamig vagy az egészségügyi szakember hozzájárulásának visszavonásáig.

 AbbVie a jelen Adatkezelési Tájékoztatóban megjelölt Adatokat az Infotv. 5.§ (1) bek. a), a GDPR 6. cikk 1) bekezdés a) és c) pontjában meghatározott jogalap alapján, tehát az egészségügyi szakemberek *megfelelő tájékoztatáson alapuló, kifejezett, önkéntes és határozott hozzájárulása alapján, az Adatkezelő jogi kötelezettségének teljesítése, valamint a Kódexben foglalt közzétételi kötelezettségnek való megfelelés érdekében kezeli.* A gyógyszeripari vállalatoknak a közzétételt a vonatkozó jelentéstételi időszak végét követő év június 30-ig kell végrehajtaniuk, és a közzétett információknak az első közzétételt követően legalább 3 évig nyilvánosnak kell maradniuk, kivéve, ha az egészségügyi szakember a közzétételhez való hozzájárulását visszavonja. A következő közzétételre 2018-ban kerül sor, a jelentési időszak 2017 egészét öleli fel. A közzététel naptári évenként történik, és a közzététel évét megelőző teljes naptári évre terjed ki. AbbVie az Adatokat az érintett hozzájárulásáig, illetve az Adatok felvételét követő 5 évig tárolja.

**5. Adatok törlése, adatbiztonság és adatkezelési műveletek leírása**

Az Adatok a [www.abbvie.hu](http://www.abbvie.hu) weboldalon kerülnek közzétételre, és az egészségügyi szakemberek részére adott juttatásokat hozzárendelik az egészségügyi szakember személyes adataihoz és az interneten a [www.abbvie.hu](http://www.abbvie.hu) oldalon bárki számára elérhető módon kerül nyilvánosságra.

AbbVie kijelenti, hogy a 3. pontban meghatározott határidő elteltével vagy a hozzájárulás visszavonásakor az Adatok törlésre kerülnek. AbbVie kijelenti és szavatolja, hogy az Adatkezelés megfelel az Infotv., a GDPR és a vonatkozó adatvédelmi jogszabályi rendelkezéseknek, továbbá, hogy az adatbiztonság követelményének megtartásához szükséges műszaki és szervezeti intézkedéseket a következő folyamatok kialakításával és az adatvédelmi szabályzatok kialakításával és megalkotásával megtette:

* Hozzáférés védelemmel kapcsolatos szabályzat;
* Felhasználói jogosultság ellenőrzésére vonatkozó szabályzat;
* Adatlopás elleni szabályzat;
* Személyes adatok védelme;
* Business continuity tervezésre vonatkozó szabályzat;
* Adminisztrációs biztonságra vonatkozó szabályzat;
* Számítástechnikai eszközökhöz való hozzáférésre vonatkozó szabályzat;
* Vírusvédelem.
* Az adatok fizikai biztonsága
* Network és szervezeti biztonság
* Adatokhoz történő hozzáférés felügyelete
* Vírus programok elleni védelem
* Biztonsági előírások az adatkezelő személyzet részére
* Üzleti folyamatok biztosítása (disaster discovery terv kifejlesztése)

**6.** **Az egészségügyi szakemberek jogai és** **jogérvényesítési lehetőségek**

Az egészségügyi szakembernek bármikor lehetősége van a privacyoffice@abbvie.com szerinti elérhetőségen, írásban, hozzájárulását visszavonni, azt egyes Adatokra, illetve adatkezelési műveletekre korlátozni, illetve Adatai kezelése ellen az Infotv.-ben és a GDPR-ban meghatározott esetekben tiltakozni.

Az egészségügyi szakember jogosult arra, hogy a Nemzeti Adatvédelmi és Információszabadság Hatósághoz forduljon. Az Infotv. 52. § (1) bekezdése és a GDPR 77. cikke alapján az egészségügyi szakember, amennyiben megítélése szerint az AbbVie tevékenységével vagy mulasztásával megsértette az információs önrendelkezési jogát, avagy jogsértés közvetlen veszélyét idézte elő, a Nemzeti Adatvédelmi és Információszabadság Hatóságnál tett bejelentésével vizsgálatot kezdeményezni.

Továbbá az egészségügyi szakember jogosult

(a) tájékoztatást kérni az Adatok kezeléséről (GDPR 14. cikk);

(b) kérelmezheti az Adatokhoz történő hozzáférést, (GDPR 15.cikk),

(c) az Adatok helyesbítését (GDPR 16.cikk), illetve - a jogszabályban elrendelt adatkezelések kivételével – törlését kérni (GDPR 17. cikk);

(d) az Adatok kezelésének korlátozását kérni (GDPR 18. cikk);

(e) megilleti az Adatok hordozhatóságához való jog (GDPR 20.cikk), valamint

(f) tiltakozhat az Adatok kezelése ellen (GDPR 21. cikk),

(g) jogainak megsértése esetén közvetlenül az Adatkezelőhöz fordulhat postai levélben vagy emailen keresztül az alábbi elérhetőségeken: 1095 Budapest, Lechner Ödön fasor 7.; privacyoffice@abbvie.com., az érintett felügyeleti hatóságnál, a Nemzeti Adatvédelmi és Információszabadság Hatóságnál panaszt nyújthat be [NAIH]. A NAIH elérhetőségei: Székhely: H-1125 Budapest, Szilágyi Erzsébet fasor 22/c. Telefon: 06-1-391-1400 Email: ugyfelszolgalat@naih.hu, jogosult bírósághoz fordulni; és követelni az Adatok jogellenes kezelésével vagy az adatbiztonság megszegésével az egészségügyi szakembernek okozott kár megtérítését; és az Adatai jogellenes kezelésével vagy az adatbiztonság követelményének megszegésével okozott személyiségi jogsérelem esetén sérelemdíj megfizetését kérni. A bíróság illetékességéről és elérhetőségeiről az alábbi honlapon tájékozódhat: www.birosagok.hu

**7. Adatfeldolgozók és a külföldre történő adattovábbítás**

AbbVie tájékoztatja az egészségügyi szakembereket, hogy az Adatokat az Infotv. 8.§ (1) bekezdés b) pontja és a GDPR 44. cikke alapján az Európai Unión belül továbbítja külföldre az egyes adatkezelők vagy adatfeldolgozók esetében a külföldre történő adattovábbítás célja, hogy a külföldön végzett adatkezelési műveletek és más tevékenységek az egységes rendszerben nyilvántartásba kerüljenek, illetve az egységes AbbVie rendszerben az Adatok megfelelően tárolásra kerüljenek.

**a**./ **Az adatkezelést, feldolgozást és adattárolást megvalósító cég**

### Az adatokat a PricewaterhouseCoopers Czech RepublicCím: Hvězdova 1734/2c, Nusle, 140 00 Prague 4, , Czech Republic (telefon: [+420] 251 151 111, e-mail: AbbVie.Transparency@cz.pwc.com) fogja feldolgozni és tárolni az AbbVie Globális Adatbázisában.

### Az AbbVie továbbíthatja az Adatokat anyavállalatának az AbbVie Inc.-nek (székhely: 1 North Waukegan Road North Chicago, IL 60064-6400 United States) - amely az Egyesült Államokban található, amelynek területén az Adatok védelmének szintje esetleg nem egyenértékű azzal, amit az Ön országa biztosít - az AbbVie nevében, valamint saját magának, mint adatkezelőnek a fentiekben ismertetett célok teljesítése érdekében. Az AbbVie továbbíthatja az Adatokat más AbbVie kapcsolt vállalkozásoknak például nemzetközi megbízatások és vállalkozások által együttesen nyújtott szolgáltatások céljából.

### Az AbbVie számos adattovábbítási szerződést kötött kapcsolt vállalkozásaival, beleértve anyavállalatát az AbbVie Inc.-et, is, hogy biztosítsa az általa külföldre továbbított Adatok védelmének megfelelő szintjét, egyebek közt a következőket:

### • Az AbbVie kapcsolt vállalkozások közötti adattovábbítási megállapodás (Inter-affiliate Data Transfer Agreement), amelyik az adatkezelők közötti adattovábbításra vonatkozó EU minta-szerződésen alapul, és lefedi az AbbVie kapcsolt vállalkozások között világszerte zajló adatforgalmat;

### Ezen megállapodások másolataihoz hozzájuthat, ha küld egy e-mailt erre a címre: privacyoffice@abbvie.com.

**b./ Az adatokhoz való hozzáférés**

Az AbbVie felhasználókon (munkavállalók, közreműködők, számítástechnikai hátteret biztosító felek) kívül harmadik felek is részt vesznek az adatkezelésben, és szintén hozzáférhet­nek az Adatokhoz.

A fenti adatvédelmi tájékoztatás az Infotv. és a GDPR rendelkezéseivel összhangban annak figyelembevételével került kialakításra.

Amennyiben a fentiekkel kapcsolatosan bármilyen kérdése lenne, kérjük, hogy a következő címekre írjon:

AbbVie Kft.

postai cím: 1095 Budapest, Lechner Ödön fasor 7.

email cím: privacyoffice@abbvie.com

Az adatvédelmi tisztviselő elérhetősége: privacyoffice@abbvie.com;

Mainzer Straße 81, 65189 Wiesbaden, Németország (attention: EU DPO)

HU-ABBV-180006; Lezárás dátuma: 2018.08.03.